এ বিষয়ে জানতে চাইলে চারুকলা অনুষদের অধিকর্তা (ডিন) মুস্তাফিজুর রহমান প্রথম আলোকে বলেন, একদিক দিয়ে এটাকে ভুল বলা যাবে না। কারণ, শিল্পকলার ধারণা আসলে তৈরি হয়েছিল ধর্মীয় চেতনা ও সাংস্কৃতিক ঐতিহ্য থেকে, সে কারণেই হয়তো এ ধরনের প্রশ্ন চলে এসেছে। প্রাচীন গুহাবাসী এ কাজ শুরু করেছিল। কিন্তু বর্তমান অবস্থার পরিপ্রেক্ষিতে এটি প্রশ্নবিদ্ধ হয়েছে। এ জন্য পরীক্ষার সময় তিনি প্রতিটি হলের নিয়ন্ত্রণকক্ষে জানিয়ে দিয়েছেন, এই প্রশ্নের সব উত্তরই সঠিক। তার পরও ব্যাপারটা কীভাবে ঘটল, বিভাগের চেয়ারম্যানদের সঙ্গে বসে তা খতিয়ে দেখা হবে। এ জন্য কারও বিরুদ্ধে কোনো ব্যবস্থা নেওয়া হবে কি না জানতে চাইলে তিনি বলেন, ব্যবস্থা গ্রহণের তো কিছু নেই।